Nuusbrief 25 Aug. 2017 | Laerskool Jan van Riebeeck
Nuusbrief 25 Aug. 2017
25 Aug, 2017 | Nuusbrief |
Vrydag, 25 Augustus 2017 Gr.7: Fiela se kind
Vrydag, 25 Augustus 2017 Sivvies
Vrydag, 25 Augustus 2017 Skaakwedstryd teen Reddam House (Weg)
Vrydag, 25 Augustus 2017 WOW Spelfees
Saterdag, 26 Augustus 2017 Pret Mini Netbaldag
Saterdag, 26 Augustus 2017 Landloop – WC Champs
Saterdag, 26 Augustus 2017 Eisteddfod – klavier
Woensdag, 30 Augustus 2017 Liewe Aarde sivvies
Woensdag, 30 Augustus 2017 Rugby @ Edgemead (Weg)
Woensdag, 30 Augustus 2017 UNISA musiekeksamens
Donderdag, 31 Augustus 2017 Mnr. Phillip Chimukuyu verjaar
Donderdag, 31 Augustus 2017 Ellerton Entrepeneursdag
Vrydag, 1 September 2017 Loslitdag: Dra groen
Vrydag, 1 September 2017 Skaakwedstryd teen Phyllis Jowel (Weg)
Saterdag, 2 September 2017 Rugby Sewes: 0/11 – 0/13 (Tuis)
Saterdag, 2 September 2017 Eisteddfod – sang
Maandag, 4 September 2017 Mnr. Patrick Chadzuka verjaar
Maandag, 4 September 2017 Krieketoefening begin
BELANGRIK: Besprekings van kaartjies
Vanjaar word ons skoolkonsert ( in September ), se kaartjies aanlyn bespreek op ons eie webtuiste. Slegs ‘n handvol leerders (wat nie internettoegang het nie) mag hulle besprekings op ‘n harde kopié-vorm doen.
Die skakel is nou al beskikbaar, maar sal eers Vrydag, 25 Aug. om 10:00vm ‘lewendig’ wees en kan besprekings gedoen word.
Daar is tans baie ernstige griep wat die rondtes doen en ons vra asb vir ouers om leerders eerder by die huis te hou as hulle baie siek is. Adri by die kantoor word oorval met versoeke om ouers te skakel om siek leerders te kom haal. Indien u kind in die oggend te siek voel om skool toe te gaan, hou hul liewers by die huis. Die winter seisoen is amper verby en dan sal almal beter gesondheid geniet.
Toe die hersiene Klein Kook & Geniet resepteboek se foto’s in 2011 geneem is, het ‘n hele paar Jannies daarin verskyn en nou is hulle op televisie. Daar is tans ‘n televisie-reeks op kykNet oor die Kook & Geniet resepteboek wat deur Lise Swart aangebied word. Die episode oor Klein Kook & Geniet word volgende Woensdagaand 30 Augustus, 20:00 nm uitgesaai. Daar is dié keer ook ‘n paar jonger Jannies wat saam gekook het. Ilse en Daniël was destyds 8 jaar oud toe die foto’s geneem is en is nou al Graad 8!!
Armand Meyer, Alexa Lombaard, Juliette Lombaard, Inge Meyer
Ilse de Lange, Lise Swart (aanbieder) en Daniël Wiese.
Ouerinligtingsessie oor gevare/effek van sosiale media/tegnologie op die ontwikkelende brein vind op Woensdagaand, 6 September, om 19:00 plaas.
Dr. Tamara Maresky (kinderpsigiater) sal ons inlig oor die gevare en effek wat sosiale media/tegnologie op ons kinders se ontwikkelende brein het. Sy sal ook aandag skenk aan die sielkundige aspekte rondom hierdie aktuele onderwerp. Dit sal in ons skoolsaal plaasvind. Elke ouer behoort hierdie baie belangrike inligtingsessie by te woon.
Kontak asb vir Bianca: 083 541 5210
RSVP teen Do 24 Aug
Ons hou weer Entrepreneursdag
Ons hou weer Donderdag, 31 Augustus Entrepreneursdag!
Die Gr.7 leerders van Ellerton kom hou hulle Entrepreneursdag by ons.
Bring `n geldjie en `n honger magie om hulle te ondersteun.
Foto: Ellerton saam met van ons graad sewes tydens hul vorige besoek.
Die NASORG is op soek na leesboekies of enige kinderboeke om ons NASORG-biblioteek aan te vul. Indien daar leesboekies by u huis is wat u nie meer gaan gebruik nie, sal ons dit baie waardeer as u dit skool toe stuur.
Ons waardeer u hulp.
Volg die skakel
Hierdie geleentheid vind plaas op 9 September 2017.
Die roete wat ons gaan aanpak is die Boomslanggrotte in Kalkbaai wat begin op Boyes Drive. Daar sal weer ‘n bussie beskikbaar wees vir die wat belangstel. Laat weet asb. vroegtydig vir mnr. Lilly (timothy@jvrprim.co.za ) .
Ouers is welkom om saam te stap. Deel van die roete is om in ‘n grot in te klouter, so dit sal wys wees om ‘n flits of kers (geen wind in die grotte) saam te neem. Julle is ook welkom om kospakkies saam te neem. Die roete self sal ongeveer 2 ure neem om te stap, en dan sal ons nog 1 uur uitsit om die grot te geniet.
Woord van die Week nr 61
Wenner: Annie Basson ( gr.5vdB )
Definisie: kul of fop
Sin: Sy het gekierang toe ons kaart gespeel het en toe maklik gewen.
Drie van ons gr.7 leerders is genooi om ‘n Wiskunde pretdag by die universiteit van Stellenbosch by te woon. Dit beloof om ‘n heerlike dag vol aktiwiteite te wees.
Die leerders is: Thea de Lange, Joshua Harvey, Eben Labuschagne.
Ons hoop julle geniet die dag en ons kan nie wag om terugvoering te ontvang nie.
Saterdag neem 13 van ons leerders deel aan die jaarlikse WKOD-wiskundekompetisie. Oorspronklik was daar 24 leerders se name wat deur gegee is. Ses leerders per graad, maar die WKOD het die beste leerders in elke kring identifiseer en die finale name deur gegee.
Die leerders wat Saterdag deelneem is:
Gr.4 Stella Malan
Gr.5 Dawid Adler Peet Karsten Daniel Loots
Gr.6 Benjamin Pienaar Christiaan Stimie Gerard Snijders
Gr.7 Lené Vorster Janneke van der Walt Hanna van der Westhuizen Edmund van Rooyen Kate Wilkin Inge Meyer
Alle leerders moet Saterdag om 08:00 by Laerskool Portia in Landsdowne aanmeld vir registrasie. Alle leerders moet ook die regte skooldrag aan hê. Ons wens julle almal alle sterkte toe en moet nie vergeet om dit te geniet nie.
Wiskundegroete, Mnr. Hanekom
Wow-Spelfees – Vrydag, 25 Augustus
Die skool sluit Vrydag, 25 Augustus, reeds om 13:30 vir Gr.3-7 aangesien ons gasheer speel vir die Wow-Spelfees se kringkompetisie wat reeds om 14:00 begin. Ons verhoed ‘n krisis met parkering met dié reëling.
Die Bloubus ry egter vandag gewone tyd ( 14:15) van die skool af vir buskinders.
Sterkte aan al ons spellers wat om 14:00 in die saal moet aanmeld.
Baie geluk aan die volgende leerders wat weer pragtig presteer het by die Kaapse Afrikaanse Eisteddfod:
Ethan Brits Klavier 87%
Stella Malan Klavier 90% en 90%
Kate Wilkin Klavier 91% ( Groepsolos)
Tydens ‘n kunskompetisie wat gereël is deur die WKOD, met die tema “I celebrate my world”,
is Vida Engels (gr.3) en Jan Murray (gr.6) onderskeidelik met silwer en brons medaljes in hul ouderdomskategorieë beloon.
Baie geluk julle,ons is sommer baie trots iop julle !!
Baie geluk aan ons 2 kore met hulle uitmuntende optrede by die afgelope Weskus Koorfees. Albei kore het uitstekende verslae gekry en ons is baie trots op hulle.
Baie dankie aan al die ouers wat ver moes ry en baie opofferings maak om daar te kon wees, ten spyte van ‘n tekort aan kaartjies.
Dis net jammer dat ‘n groot groep van die Seniorkoor afwesig was, sommige sonder om vooraf verskoning te maak. Elke koorlid is belangrik . Dit verseker dat die balans in stemme korrek is.
Edgemead Wedstrydprogram, 23 Aug.
De Tyger Netbaldag 26 Aug.
Skaakuitslae 18 Augustus 2017
Ons wedstryd teen St. Cyprians Vrydag was ‘n groot sukses. Ons skaakspan het bestaan uit 7 seuns wat kragte gemeet het met St.Cyprians se meisies. Ons seuns se strategiese planne het die flinkdink meisies 5-2 geklop.Knap gedaan,manne!!
Wedstryde teen Table View
Woensdag het al ons rugbspanne teen Table View te staan gekom. Ons spanne het baie goed presteer teen hierdie sterk skool wat baie meer as duisend leerders het!!! Die uitslae is as volg:
0/7 A en B wen beide hulle wedstryde
0/11 verloor (net-net )
Ons volgende wedstryde is Woensdag 30 Augustus teen Edgemead. Hierdie is die laaste ligawedstryde vir die seisoen. Ons wens vir elke span sterkte toe.
Netbalwedstryde teen Edgemead
Die Engelse sê “The third times a charm” en dit was nou werklik die geval met ons wedstryde teen Edgemead. Woensdag was die derde keer wat ons ‘n datum met hulle bevestig het. Hierdie keer het die weer net mooi gehou. Van ons spanne het teen die einde ‘n paar druppels reën gehad, maar dit het ons ook nie afgeskrik nie. Die uitslae:
O/9 Oranje 14 – 2 (wen)
O/9 Blou 8 – 1 (wen)
O/10 A Telling onbekend want hy het bietjie nat geword(verloor)
O/11 A 8 – 5 (wen)
O/11 B 8 – 0 (wen)
O/12 A 6 – 10 (verloor)
O/12 B 1 – 4 (verloor)
O/13 A 7 – 2 (wen)
O/13 B 4 – 5 (verloor)
Stef Mostert het die naweek vir die eerste keer aan die Westelike Provinsie se junior liga gala deelgeneem en baie goed presteer. Hy het in sy ouderdomsgroep uitgeblink en na slegs hierdie een byeenkoms gekwalifiseer om op te skuif na die senior liga. Hy neem op 9 September deel aan sy eerste WP Senior Liga Gala. Baie geluk Stef, ons hou jou dop soos wat jy op beweeg na kampioenskapsbyeenkomste!!
I began to realize how important it was
to be an enthusiast in life. If you are interested
in something, no matter what it is, go at it full speed.
Embrace it with both arms, hug it, love it and above all
become passionate about it. Lukewarm is no good.
PreviousNetbalwedstrydprogram, 30 Aug
Nuusbrief 29 September 2016
Nuusbrief 25 Augustus 2016